  Майя Бывальцева Алнашын ёрос администраци азьысь Буре ваён огъетэз но пыдын ветлон интыез умоятон дыръя лэсьтӥськисьёс кылем даурысь вазиськонэн капсула шедьтӥзы. Со сярысь Алнаш ёрослэн нимлыко сайтаз ивортӥзы. 1985-тӥ арын Быдӟым Атыкай оже пыриськемъёс но фронт мышкын ужамъёс 21-тӥ даурысь нылпиослы гожтэт (ӟуч кылын – ред.) гожтӥллям. Тӥледлы, 80-тӥ аръёсы, 21-тӥ даур кутсконын вордскемъёслы, милесьтым ужмес азьланьтоно луоз. Ми тодӥськом, тӥляд но сюресты розаосын шобыртэмын ӧвӧл, тӥляд асьтэлэн шугъяськонъёсты луозы. Ветеранъёслэн батырлыксы, ужез яратэмзы тӥляд улонады идеал мед луоз но вормыны кужым мед сётоз. <…> Бырем но улӥсь батыръёсты сӥлы каре! Ветеранъёслы ужен но ӟеч кылъёсын юрттэ! гожтэтысь чуръёсКапсулаез Алнашысь музее утьыны сётозы. Тодэ вайытом, 2020-тӥ арын Удмуртиын Быдӟым Атыкай ожын быремъёслы 200-лэсь трос синпелетъёсты тупатъязы ни. Тегъёс: Мерлык Музей Удмуртия история Алнаш  